recursal/Fanatic-Fandom huggingface dataset:
Roquefortuna

Om det er på bardenes mest overdådige scene i Illiums Plommehage eller på en av fastlandets mange bodegaer bærer *Roquefortunas* stemme lengst i Valheim. Guildets dype katalog av instrumenter, musikksjangere, kunstneriske uttrykk og underholdningsformer danner basen av det som gir Valheim sin popkultur og helhetlige kulturelle landskap. Det er ikke haute couture uten Roquefortunas velsignelse, og uttrykksformer har både gjenoppstått og død ut på en og samme dag som følge av bardenes sterke meninger om sitt eget fag. Med *det* sagt er kunst alltid åpent for tolkning, og meningene i bardenes guild svinger fra side til side like lett som glammervev i kveldsbrisen. Den riktige gnisten på det rette tidspunkt kan starte en flodbølge av nye uttrykksformer og forventninger som fort kan svelge det gamle. Det gjør det til en komplisert affære å navigere bardenes innerste sirkler, men finnes det noe universalt alle underholdere og kunstnere elsker er det tilskuere. De av høyest rang i Roquefortuna kalles de Instrumentale, og vedtar blant annet hvilke instrumenter som er lov å spille i forbindelse med guildets tjenester. Det finnes per i dag 172 ulovlige instrumenter - blant annet kazoo, kubjelle og sag. Guilden har en samling nærmest hellige instrumenter som ingen andre enn historiens største skalder får spille på.
Legionærpassasjen

> *Legionærpassasjen står til minne om slaget i 725 som førte til uavhengighetstraktaten mellom Angarholm og Bramstein. Den 1 mil lange brua har som funksjon å separere det det kaller "Høyland" (nord, nord-øst) fra "Lavlandet" (sør, sør-vest). De som krysser Legionæren bør ha papirene eller andre midler klare.*
>
>

> -Gregers og Pus
>
>
Sköben Skakkaz

Sköben Skakkaz, 1.lektor ved Bardar. Underviser i "Grunnleggende diplomatiske ferdigheter"

Sköben var i en årrekke en av de fremste diplomatene i kongeriket Saban. Han ble raskt lagt merke til av adelen, som en av de fremste i sin fremgangsmåte når det gjaldt diplomatiske ferdigheter. Han skrev blant annet fredstraktaten om "LA ENHJØRNINGER VÆRE I SITT ENE HJØRNE".

Kjent quote: Pass dem for kvinners list, men vár deg for å la være.
Jernskallene

En gruppe leiesoldater ledet av halv-orken Ekgamut.

Gnorkine fikk under en flørt tak i Ekhamuts horn ( om det er lov å si).

Jernskallenes vise anno 1292 K.A fritt etter Balthurs minne:

*Fra Gregirtoft til Arintoft*

*Parayka, Angarholm*

*Vårt banner reise med oss skal*

*til Eirhimlond*

*Stormkrafts slag i Vindifjell*

*Yggdrasil vår grein*

*Jernskaller langs Sirion*

*På gjensyn Valheim*
Nizana

En av Rita Babs kurtisaner på Nedentil. Ble hyret inn av Spaniel og Gnorkine for å tilbringe natten med Trigani.

Født og oppvokst i Arintoft, før hun flyttet til Angarholm i jakten på et bedre liv. Har med seg edderkoppen sin "Simba" hvor enn hun går.

Med en oppvekst separat fra andre mørkalvenes samfunn har hun måtte lære om sitt eget slag fra historier og møter med den tidvise forbipasserende mørkalv. Hadde allerede som en liten jente en uforklarlig tilknytning til edderkopper, og tok gjerne vare på de hun fant rundt seg.
Barnabas Steinbit

Det hersker ingen tvil - makrellosens far er definitivt Barnabas Steinbit. Som Eivarsetrs tidligere produsent av hermetisk fiskepaté var Barnabas en av hovedgrunnene til Eivarsetrs inntekt og levevei. Etter årevis med perfeksjonering og testing fant han den perfekte smak og sammensetning for å gi et næringsrikt og god produkt. Tidligere gift med halflingen Elin men nå skilt, og rimelig misfornøyd med det - for mye av pengene gikk til henne i skilsmissen

En generell bitter hverdag ble heldigvis oppløst da Kløvertennene kom for å tilby Barnabas en avtale, der de skulle ta livet av Stig Argus - selverklært leder av Eivarsetr - og iscenesette en falsk død for Barnabas. På denne måten kunne han starte et nytt liv hos Kløvertennene og gi slipp på sitt nåværende liv med den mørke skyen av sin ekskone Elin Steinbit hengende over seg.

Etter en hemmelighetsfull slåsskamp inne på Makulatet ble det lagt igjen et av smykkene til Barnabas - en gullfisk - rundt halsen til Stig før å stedet ble påtent.

Et nytt Makulat står nå oppreist like ved Slurpestua og Steinbit bistår Kløvertennene med hva enn som skulle oppstå.
Lavendels Tårn

Like ved Østporten i Angarholm finner man et falleferdig og slitent tårn. Blant Angarholms beboere er det kun kjent som "Lavendels tårn". Om det er på grunn av den lilla røyken som stiger fra pipene, lukten som ligger rundt tårnet eller Lavendela - tårnets eier - er ikke godt å vite.

Etter en samtale med Finalisa Ellison - bartenderen på Slørhalen i Eivarsetr - fikk Balthur vite at Lavendels tårn var riktig destinasjon for de som trengte å få tydet en spådommer eller forbannelser. Det var hit han skulle dra med Kløvertennene for å vite mer om barazad-arret han fikk på brystet etter møtet med Kossuth.

Etter en sorgfull affære med uheldig inntak av sorgjuice dro Kløvertennene med seg Balthur til tårnet for å muntre ham opp og se om de kunne finne ut av gåten på brystet hans.

Inne i tårnet fikk de møte Lavendela, tårnets innehaver. En dame med grønne øyne og sorte rastafletter ikledd en lilla og turkis kjole. For enkelte kunne hun virke halvsprø, men om man kan se alt som har skjedd, skal skje og kommer til å skje er det kanskje ikke rart at man blir litt annerledes. Hun visste allerede at Kløvertennene skulle komme og ba Balthur legge seg ned på et bord. Etter å ha dekket han med pulverisert svart safir (ikke pepper!) åpnet arret opp visjoner fra Balthurs fortid - hver bit av gåten et minne, unntagen det siste:

*Ilden brenner ut -* Balthurs sinne og hevn som førte til føniksens forbannelse.

*Til nattens gale sang -* Dulind Mithríl (også kjent som "Nattergalen" som forrådte Balthur og lurte ham til å inngå en pakt.

*Tiden renner ut -* Frøyas død.

*Når tungt sølv blir til kvikksølv -* Den eneste delen av minnet som var annerledes enn Balthur husket det. En sølvmynt smeltet i Frøyas hånd og det livløse ansiktet hennes ble fredfult.
Hvitkron

Symbolet viser de tolv øvrige planene, og de seks profetene Embris, Dekronus, Revark, Kaserian, Sera, og Ullan som gjennom historien har verget om Hvitkrons tro på det materiale plan

### Leder

Fader Ullan

**Trosbekjennelsen:**

*For å sørge for vår neste generasjon!*

*For å forene alle folkeslag i vår nasjon!*

*For å fordømme svakhet og dødelighet!*

*For å nå inn i den store evighet!*

## Hvitkrons tro

I Valheim er forholdet mellom liv og død et ofte diskutert ett. Og Hvitkrons tro sies å gi svaret som forener de to. Religionen er Valheims desidert største, og det kommer av at under den ene troen befinner det seg et stort antall større og mindre trosretninger som alle har blitt assimilert innunder Profetenes ledelse.
Rikard

Rikard er en himmelfallen med utseende til en ung gutt som på mystisk vis er forbundet med Kløvertennene. Han går aldri noe sted uten sin bestevenn Strikkart.

### Evner

Rikards konkrete evner har ikke blitt direkte observert - men han reddet en gang en hollifant fra et jaktlag med goblins helt på egenhånd. Goblinsene hadde blitt slaktet.

### Bakgrunn

Kløvertennene har tilbrakt mye tid sammen med Rikard, men lite er visst om gutten. Han ble funnet i Traxators hage i år 1292, og hjalp heltene på sin vei et godt stykke før de ble adskilt ved reisen til Fortiden.
Eivarsetr

> *Den lille landsbyen er under Angarholms styre, men selvdreven og selvstendig gjennom korndyrking og fiske. Ryktene sier at den eneste som noen gang har nådd bunnen av fandensjuvet - en irritabel og snarsint halfling - holder til i Eivarsetr og tilbyr guidede turer ned i dypet. Oppdagere returnerer sjeldent fra turene, men guidens forretning yrer.*
>
>

> -Gregers og Pus
>
>

Det første forbipasserende treffer på vei inn i Eivarsetr er den kilende stanken av fisk og makrellulat.

En passe søvnig landsby i Høylandet, inntil nylig mest kjent for eksport av makrell fra makrellmakulatet.

Som regel passerer eventyrere igjennom Eivarsetr i korte drag, det er ikke stort annet å gjøre der. Det gikk rykter om at landsbylederen Argus hadde motsetninger til Jarl Balke, men dette forble uløst av Kløvertennene på deres reise. Under inntoget i byen fikk Kløvertennene se en halshugging av en halfling som ikke hadde truffet kvoten sin, på kroppen hans la det en lapp der det kun sto "Arkitekten".

Ligger noe nord for Slurpestua, noe sør for Angarholm. Nærmeste nevneverdige tettsted er Eidsvoll, nord-østover.

Etter at Kløvertennene drepte Argus, fikk Argus sin tidligere bande høre om at byen stod ubeskyttet. Kort tid etter plyndret de byen og etterlot seg bare lik og aske.

Kart over Eivarsetr

## Eivarsetrs innbyggere

* Kuzco (død). Troll. Inntil nylig byens fremste forsvarer og ansatt hos Slørhalen Vertshus.
* Arwid (død). Menneske. Innehaver av Arwids bokhandel.
* Barnabas Steinbitt (Eivarstr tror han er død etter et vanvittig komplott utrettet av Kløvertennene[1]) Menneske. Tidligere Innehaver av Makrellmakulatet.
* Argus(død.) Menneske. Selvutnevnt lensmann og Eivarsetrs sheriff.
* Og mange, mange flere vi kommer tilbake til...

## Eivarsetr i 1501

Uten Makrellmakulatet døde eksporten, og uten Arugs døde folket. Eivarsetr er nå bare en liten ansamling hus samlet rundt det eneste gjenværende bygget fra den originale landsbyen - verthuset Slørhalen, nå drevet av halflingen Filip Lipsor
Blodhund

Valheims folketro forteller om mange mystiske skikkelser, men få blant dem er like urovekkende som fortellingen om den ensomme, kaldblodige mannen "Blodhund"... En gammel mann med innsunken hud og slitne øyne som vandrer gatene etter barnas leggetid, på jakt etter de som har forvillet seg inn en fremmed bakgate eller glemt tiden etter en dag med lek på brygga. Skumringsbjeffet, når hundene uler mot solnedgangen så går ekko over bybildet, er tegn på at Blodhund er nær. For dyr kan instinktivt føle hans nærvær...Og kjenne redselen.
Sfinx

Sfinxen skiller seg fra andre hybrider med at den har et menneskelig, kvinnelig hode og kropp fra tigre fremfør løver. De er intelligente, konverserende og magiske, så vel som virtuelle bibliotek av kunnskap og visdom. De vokter ofte over skatter eller sine egne hemmeligheter som eventyrere får sjansen til å ta del i om de kan svare på sfinxens gåter. Konsekvensene av å ikke løse gåtene er ofte fatale.

Annet enn perlekimærer har ikke sfinxer andre rivaler i det hybride økosystemet; de jakter ikke, plyndrer ikke, og holder seg stort sett til sine egne reir og leirer.
Agronak

Et uvanlig syn blant skalder, men Agronak er desto bedre og mer kjent grunnet dette. Som bare en halv-ork kan slår han løs med taktfaste never på sin tromme og trollbinder selv de mest muskuløse kvinner.

Kløvertennene møtte ham under et opphold på Bardenes Bodega. Gnorkine ble lamslått av hans selvsikkerhet og ork-bun - og med litt hjelp fra Balthur ble han overbevist om å komme til Slurpestua for å spille i bytte mot noen gratis øl og et lite publikum.

Etter beplantningen av Caramantus ankom han Kløvertann med luftskipet sitt sammen med sine to kompanjonger, Oggugat Ekbanok (med sekkepipe) & Ulumpha Gullfim ( med et horn) - etter en Bard-off med Spaniel som falt i smak hos Agronak - ønsket han å tilby skyss til Parayka for Kløvertennene.
Klas Holt

Mannen og hjernen bak "De Feralske". Han er kjent for å være mer blodtørstig enn den mest rabiate løshund, og trener hundene sine til å være likedan. Utmerket seg fra ung alder som dusør jeger og hvor en knap håndfull av dusørene hans overlevde.

Vokste opp på gatene i Khorvaire og lærte at den beste veien opp i livet, var ved innstille frykt hos motstanderne. Reisen hans startet med at han fant noen løshunder som han trente opp til å knuse de som så ned på han. Men når all motstand var knust, ble han rastløs og sulten etter mer. Han samlet medlemmer og ut av gatene vokste det et lite imperium av dusørjegere.

Årene gikk og Klas siktet blikket mot Valheim, for å utvide sine horisonter og stramme sit grep om verden.
Alchemist's Hilt

*Stig Argus var en stor kriger, men stor er jeg i undring om han visste hva sla skatt han rådet over. - Spaniel Skjeggtunge*

Såvidt gruppen kjent, hadde de aldri sett en lignende gjenstand tidligere. Den rommet en enorm mystikk. I den gamle kisten til Stig Argus finner Spaniel en liten lapp. En lotteribillett, som hadde falmet i farge. På den sto det Eshvadello Mafioso.

Stig Argus hadde vunnet et slikt lotteri, og skulle endelig seire i verden, men reisen endte for føttene til kløvertennene. Nå har våpenet kommet i hendene til Spaniel, som har bemerket seg dette finurlige sverdhjaltet.

Det ser ut til å ta form i den alkymistiske konduktøren;

Sverdet blusser opp i veldige flammer; som fra en oljedekket streng av lys, ved kontakt med ild.

*Jeg kom til å stikke hjaltet i vannet før slaget på Slurpestua. Det skjøt etterhvert opp med vinterens skjønnhet, og en isjotnes veldige hammerslag. Et mektig våpen, som glitrer i takt med damenes øyne. Vivilda kunne ikke holde øynene i fra isdansen. Så klar til å elske, har vi aldri vært. Plutselig så langt unna, aldri har stemmen din hjallet slik etter meg. - Memoar om et Sverdhjalte*
Drage

Dragene er over de aller fleste i sitt artshierarki. Draker, vyverner og serpentiner har alle hver sine deler av dragens egenskaper som ildpust, bak- og forben eller vinger, men det eneste som skiller dragene fra *stamdragene* er størrelsen. En vanlig drage pleier på det aller meste bli opp til 15 meter fra hale- til nesetipp, men det har gjennom historien blitt observert drager på opptil 25 meter.
Skapelsen

*... I begynnelsen var de enige.Siberys, Eberron og Khyber - de eldste av sin art - ønsket seg hver sin rolle i Skapelsen. Hver av dem så for seg sine nye domener hvor de kunne leve ut sin egen visjon for universet og fremtiden. Men ettersom realiteten tok form divergerte deres veier. Den mørke* *Khyber* *,sjalu og gjerrig,* *strakte ut sine vinger i håp om å skape kaos* *mens den noble Siberys stod standhaftig imot.* *Begge sider fast bestemt på å få legge den siste klo på skaperverket. Eberron forsøkte å skape enhet og enighet, men da Skapelsens siste brikker var i ferd med å falle på plass nådde dragenes feide et bristepunkt.* *Khyber påførte Siberys enorm harme og sendte hans gyldne skjell på tvers av universet.* *Ikke sterk nok til å overvinne Khyber med makt, valgte Eberron kjærlighet. I en kvelende omfavnelse manet hun frem kraften til å forme daler, fjell og hav, og med det gjorde hun seg om til et levende fengsel der Khyber aldri skulle få se dagens lys igjen.* *Så Eberron ble til verden der alt liv vokste.* *Da Siberys sine skjell endelig fant sin plass dalte de ned mot Eberron, og stjernehimmelen var blitt til - gullkronen på verket Progenitorene hadde skapt.*
Guildkåringen

På årets siste dag kåres årets guild i Guildhallen. Hvilken organisasjon - være seg veldedig, teknologisk, agronomisk, kunstnerisk eller krigersk - har utført årets bragd og markert Valheim på størst vis? Hvilken guild har endret landets skjebne for det bedre? Det seirende guildet får en unik belønning utstedt av Rådet. Det kan være alt fra gull og diamanter, gamle trylleformler og eksotiske dyr til ekstravagante oppfinnelser eller transportmidler.
Balkes Ryttere

En myteomspunnet gruppe elitesoldater som ryktes å bære ut Jarl Balkes mest hemmelige oppdrag på kryss og tvers av Valheim. De er kjent for å være landets beste ryttere og er umiskjennelige med de tungt rustningkledde hestene sine og de lukkede hjelmene rytterne aldri blir sett uten.

Rytterne begrenses slettes ikke bare av hester, for de har også blitt sett flyvende på hippogriffer - dog langt mer sjeldent.
Ballongflaskeriet

Et mikrobryggeri på toppen av en gigantisk værballong. Det høye atmosfæriske trykket skaper unike forhold for brygging av diverse oppkok. Ballongflaskeriet er de man sender en brevdue med koordinater om man trenger en oppskrift som tar to uker levert på to dager, eller om du trenger en motgift fremstilt på kortest mulig tid. Når bryggeriet ikke er på oppdrag ligger de fortøyd et stykke sør-øst for Biblioplex Epsilon.
Jobrick Knurkot

Jobrick Knurkot foretrekker heller å snakke med studenter og medlemmer ansikt til ansikt enn å sitte bak et skrivebord dekket i pergamentruller og bøker. Mer praktiserende enn teoretisk har gnomen med krøllete hvitt skjegg større enn seg selv en respektert posisjon blant studenter og ansatte. Han har vært bestyreren av Kunnskapsuniversitetsskoleakademiet i over tohundre år, og vet å se verdien i nytenkende, unge studenter. Han lærer mye på sine personlige reiser hvor han følge opp gamle og nye elever rundt om i Valheim.
Honninggane Vertshus

Honninggane Vertshus var en gang et velrenomert, men lite verthus langs kongeveien mellom Zaranshabaksh og Borost. Verthuset ble driftet av halflingfamilien med samme navn. De spesialiserte seg på mjød, og fikk besøkende fra mange. Prisen for et rom sies å skulle være 2 sølvmynter, og ble sett på som en svært sjenerøs pris. "Verthuset brant ned og sto ikke til å redde. Vi kom for sent. Årsak til brann: ukjent", Slik står det skrevet i Øverste historikers loggbok i Zaransabaksh.
Amors piler

*Med en skjønnhet lik Afrodite, måtte hun bare sette blikket i meg. Jeg var falt for pilene i hennes øyne. En stormende brann tok meg, om det var den dampende heten fra Arterions badestamper eller selve Kjærligheten, vet jeg ikke. Men hun sto der klar som solen selv, og åpnet sin stråle mot det dypeste i hjertet mitt. Stukket ned av Amors piler.*

- Spaniel Skjeggtunge
Quartz piler

Piler som kommer med en liten pose med tryllestøv. Når pilen skytes eller settes i noe kan man bruke en bonus action på å kaste støvet ved sine føtter. Øyeblikkelig blir man teleportert til pilen. Det er ingen restriksjoner for tid og rom fra pilplasering til teleportering.

Etter litt god-snakk fra Balthur, fikk Trigani 3 av disse pilene fra Mara Kran.

En Quartz pil går for ca. 20 gull pr pil.
Quests

Redd Althea og Bork i Ungha-Bun'gal.
 Finn ut mer om pandemien, Ullans brødre
og arkitekten.
 Hjelp Igan Romero med drageslakt.
 Undersøke Llipsor og Fandensjuvet

Personlige quest

Finne(redde?) Cyran

Redde Rilauven fra tyranni
 Gnorkine

McGnoblins.

Ekgamut Brenna.

Hvem har åpnet min resturant?

 Shyla
 Balthur
(Kossuth har brent inn en ledetråd i meg - har fått beskjed om å oppsøke Lavendels tårn i Angarholm for å tyde den)
Frøyas visjoner - hva betyr de?
Gjenvinne sin gamle tro på menneskeheten
Jeg føler visjonene av henne betyr noe - men hva?
Jeg er visstnok en brikke eller leketøy i en større skala enn jeg kunne forestille meg - Kossuth, ildguden, vet mer.
 Severin
Få et gjensyn med Roger Ruud.
Takle synet av blod.
Gjøre det godt igjen og bringe dem tilbake.
Finne Rikard.
Gjøre en vakker fru av Vivilda.
Hente kården i Ungha-Bun'gal
Et gammelt løfte
En broderlig kjærlighet
Drømmen om å slå seg ned.
Må kompensere for noe
Mandel Skurions dikt

*Å leve som jeg*

*Akk, bry meg ei*

*Jeg er min egen herre*

*Jeg er ikke som deg, trett og lei*

*født blant hest og kjerre*

*dagen, ja dagen er din, men ikke lenge*

*din selvhjelp ikke kobber verdig*

*så Mandel Skurion du vil trenge*

*Jeg lover, ikke lovord*

*en unektelig sannhet*

*Lær meg å kjenne*

*finn mandelen i grøten*

*kremen av krem, ja fløten*

*Skurion til unnsetning!*

*"ulv ulv" roper du*

*Rop så på Mandel Skurion*

*så vil din lykke vil snu*
Marilith

Marilithene var demoner kjent som briljante hærførere og rådgivere for demonkongene. Marilithene har overkropp som en vakker kvinne og nedre halvdel som store grønne slanger. Med sine seks armer kan de uten vansker koordinere nærkamp med seks våpen. Om noe så er Marilithene bevis på at skapninger som mates av kaos ikke trenger å være blinde for verken logikk eller tålmodighet, men til tross for deres fremragende intellekt har marilithene blitt beseiret for lenge siden.
Agronomiligaen

Det var ikke før Blomstringen at Agronomiligaen fikk ordentlig medfart i guildenes og Valheims landskap. Urtekjennere, blomsterplukkere, gartnere, bønder og øvrige agronomer og botanikere har aldri vært så i vinden som etter den historiske hendelsen. Det var først da at Valheim fikk øynene opp for fagets betydning og potensiale. Agronomiligaen er en av kontinentets yngste guilder, men har i gjengjeld hatt størst økning i omfang. Det er tidenes raskeste guild til å klatre til toppen av Guildregisteret blant De Seks Store. Ligaen ledes an av såkalt j*ordmor.* Jordmoren sitter på en hemmelig kilde til druidemagi som videreføres fra den nåværende til den neste når overgangen finner sted. Den nåværende jordmoren Edamír Amendiel ansees å være den mektigste druiden i landet, historisk sett bare sidestilt av Sera Gullveveren. Agronomiligaen er også en av Valheims rikeste guilder, noe som skyldes at landbruk er en så stor del av Valheims industri og økonomi. Agronomligaens rekrutter kalles "Frø", hvorav de aller fleste allerede har drevet med jordbruk. Ved innmelding i guildet vil Frøets private virksomhet og inntekter bli likvidert og dets eierskap overført til guildkisten, hvor fellesskapets midler brukes for å styrke agronomi for alle og ikke bare enkeltindividet.

### Medlemmer:

Edamír Amendiel, Albus Urtelonius, Alexandar Kozzak
Skimmervev

Skimmervev eller shiftweave er drakter i tekstil og stoff med egenskapen å tilsynelatende bytte mellom fem forskjellige utseende. En som bærer på skimmervev må gi et kodeordet for hvert antrekk, så inntar skimmerveven formbytte. Drakten besitter ingen andre magiske eller beskyttende egenskaper enn det originale plagget.

## Skimmervev

Hvorfor kjøpe fem drakter når du bare trenger en?
Papriki

Papriki er en halfling som fort kan virke simpel og innesluttet. Men om du utfordrer han på hans virke - å dirke - blir han fort ivrig og snakkesalig. Ikke at det er lett å forstå han ettersom han alltid har et par dirker i munnviken. Han er infiltratøren i Astaras mannskap.
I en konkurranse med Severin Stas viste han sine fingerferdigheter med å nesten matche dirkehastigheten på Tartar Klubbs automatiserte verktøy.
Dulind Mithrilambé

Fullblods alvesønn og første arvtager i familien Mithrilambé.

Mithrilambé -familien var blant de største og mest innflytelsesrike familiene i Alyssum.

## Physical description

### Species

Alv

Det var en godt skjult hemmelighet for utenomverden men ifølge Balthur var Alyssum ,og spesiellt Mithriambé-familien, svært rasistiske og overlegne andre.

Med tiden forsvant Dulind dypere og dypere inn i eget selskap og mørkere magi.

Etter Allyssums endelikt er det antatt at Dulind brant opp i flammene, men det er ikke godt å si; det sies at grunnen til Dulinds nedgang var at han begynte å vikle seg inn i Nekromantiske bøker......
Erek Svartsinn

Erek en mørk kveld ved bålet, som fortalt av Spaniel Skjeggtunge.

Munken, Erek Svartsinn, var en gang tilsynelatende en stor kriger skal man tro Spaniel Skjeggtunges saga. Det er forøvrig de eneste skriftene der navnet Erek Svartsinn dukker opp. Etter SS-Sagaen å dømme var han en general i Spelodi Exios' tjeneste. Men mannen valgte fra seg sin tjeneste for reise og pensjon. Spaniel Skjeggtunge skal ha møtt han i ung alder, og lyttet til hans historier. Erek så verden på en helt egen måte, og hans litteratur sprengte grenser, normer og tradisjon. Den mørke skyen som hang over ham pga. den ufiltrerte virkeligheten han opplevde ga han tilnavnet "Svartsinn".
Krakk Eike

Krakk Eike er dvergenes diplomat og øverste politiker. Han er - bortsett fra kongen selv - den eneste dvergen med en så høy maktposisjon uten tilhørighet til noen av De Seks Familiene. Han slår hardt ned på sine motstandere og har lite til overs for andre medlemmene av Det Runde Bord. I likhet med sine meddverger hater han å dele, og det gjelder dessverre også autoritet. Han gjør det tydelig at han ikke er redd for noe, og utfordrer jevnlig de som ikke liker hans stil eller politikk til duell.
Alkemisk flamme

En klebrig væske som antennes når den møter luft. Denne flammen brenner lyst oransje og slukker ikke før væsken er tørket vekk eller dekket i vann. Tradisjonelt så oppbevares væsken i en lettknuselig glassflaske.

Et våpen som ble masseprodusert og brukt mot Chrysalis sin armé under slaget om Angelheim, i år 600.

Det ryktes om en alkymist som trosset væskens ustabile natur. Etter flere måneder så var flammen en lys grønn farge og varm nok varme et helt hus. Eksplosjonen fra denne væsken var 200 ganger kraftigere enn en konvensjonell Alkemisk flamme. Når flammen først festet seg til noe, kunne den ikke slukkes. Flammen levde sit eget liv, uavhengig av materiale og luft. Denne flammen ble kalt 100 års flammen, etter hvor lenge den brant(1368-1468).
Hollifant

Hollifanter er eksotiske, magiske elefanter på størrelse med ponnier. De er kjent som "Drømmevevere", og er søte, kraftige illusjonsmagikere med høyt verdifulle støttenner og skinn. De kan bare med sitt nærvær fortrylle hele folkemasser til levende dagdrømmer. Man må derfor være forsiktig rundt en hollifant, ettersom den ikke trenger å bli plaget for å utøve kreftene sine. Hollifanter kan lese og forstå tanker, men de kan ikke kommunisere telepatisk på andre måter enn illusjonene de lager.
Nimjor Zaransabaksh

Tidligere konge av dvergeholdet i Zaransabaksh. Far (?) til Hogan Zaransabaksh.

Nimjor "Nim'cador" Zaransabaksh, var konge i dvergeholdet Zaransabaksh. Etter Spaniel Skjeggtunges opptreden på hoffet, bannlyste han barden som hadde sådd tvil om Hogan faktisk var en ekte arving.

Like etter dette blir kongen funnet død i sine gemakker. Det såes tvil, men det er høyst sannsynlig at Hogan har drept sin far for å befeste sin rett til tronen.

Tilnavnet "Nim'cador", som betyr -den rike- fikk han av folket sitt da han viste seg som en konge som gjorde gull av gråstein. Navnet "Nimjor", kan oversettes til "den ufeilbarlige".
Ederkopptøfler

Mens en har på seg disse lette skoene kan en bevege seg opp, ned og over vertikale og horisontale flater, inkluderer tak. Alt dette mens de lar en ha hender frie til å gjøre andre ting. Mens man har på seg disse skoene, kan man klatre like fort som man kan gå.

Disse skoene har ingen effekt på glatte overflater, som is eller olje.
Parayka

> *Hjem til en eldgammel drage, og vulkanene som varmer opp varmekildene man kan se hele veien til Arintoft. Det sies at man fra toppen av vulkanen kan se helt ned til Verdens Ende. Spåkonene forteller om en gutt som en gang for lenge siden besteg Parayka på jakt etter noe han hadde mistet. Bare en tusen-års-drage hadde kraften til å gi han det tilbake. Ingen så ham igjen.*
>
>

> -Gregers og Pus
>
>
Kløverell Makrell

Ingredienser:

 Kløverell Makrell er gourmetretten fra et nært samarbeid mellom Barnabas Steinbit og Kløvertennene. Et fiskebasert produkt som tar Valheim med storm...én boks av gangen.

***Ingredienser: Adamantermakrell 71%,** **chiliblanding 15%** (tomatpuré, chilipepper, vann, olivenolje, ginseng, turnips, sukker, askorbinsyre, sitronsyre), **oliven, dehydrert bevermelk, hvetefiber, sagflis,** **krydder** (entbarkpulver, frostmosepulver, salt)*
Alton Kharnosea

Ehlrak Kharnoseas første ektefødte som rettmessig skulle overta tronen når kongen ikke lenger var istand. Han ble sett på som en rolig og varm person som var født til å lede. Folket og hans familie elsket han for hans fokus på moralsk rettferdighet, på tross av rase og klasse.

Han møtte sit endelikt en vinter han og noen vakter valgte å dra på jakt i en skog utenfor de vanlige jaktmarkene.
Kimære

Kimærer er trehodede hybrider av løver, geitebukker og draker. Det bevingede rovdyret er en av skyenes mest fryktede jegere. De liker å fly i skylaget, for så å stupe ned og overraske byttet sitt med ildpust og skarpe klør. En kimære kombinerer de verste delene av hver sin part. Dragen driver den til å plyndre landsbyer og karavaner etter skatter og verdisaker. Løvens natur formaner den om å jakte og drepe alt som kan true dens territorium. Bukkens hode gir den et ego og en stahet som ofte får en kimære til å slåss til døden med mye større motstandere enn den selv. Kimærer er kjent for å ha drept mye større drager, og å gjøre enkle byttedyr av andre hybrider som mantikora og perytoner. Hunnene er som regel større og mer territoriale, men om noe skjer med hunnen er hannene ustoppelige drapsmaskiner på sin hevntokt. De liker å leke med maten, og river opp byttedyr med mindre skader uten å drepe for å underholde seg selv. De kan høre den økte pulsen som kommer av frykt og smerte.

Det er ingen som kan løpe fra kimærer til fots. Det beste alternativet er å gi den et større, mer utfordrende bytte, eller noe som kan ta oppmerksomheten til et av hodene (som drakens svakhet for skinnende gjenstander). Om man velger å ta opp kampen med en kimære er det best å gjøre så fra et luftskip over skyene, som er for høyt til at kimæren kan utføre særlig akrobatikk i luften.

## Varianter

### Perlekimære

En sjelden variant av arten som blander aspekter av bukk, løve, drage, enhjørning og ørn. Perlekimærene er ofte intelligente og har et rivaliserende forhold med sfinxer. De konkurrerer ofte over hvem som får sjansen til å stille eventyrere de mytiske gåtene med livet som innsats.

### Gullkimære

En gullkimære er del vyverne, en del løve, en del ørn. Dette er versting-arten på jakt, og en gullkimære etterlater seg gjerne store felt med døde byttedyr uten å spise dem.

### Tvillingkimære

Tvillingkimæren er en tohodet variant med ørnevinger, serpentinhale, og hoder fra løve og bukk.
Ekgamut Brenna

Den hardføre, pålitelige kommandanten av Jernskallene Ekgamut Brenna har fulgt Kløvertennene siden deres første dag i Angarholm i 1492. Der ble han og Gnorkine stormende forelsket.

### Balkes dag

Mange år senere under markeringen av Balkes Dag møtte Gnorkine og Ekgamut hverandre igjen, og den gamle flammen blusset opp som aldri før.
Rita Babs

Rita Babs er bestyreren og forvalteren av Nedentil, bordellet i Angarholm. Hun bærer ofte på en rosemalt kruttkanon som hun bruker likedels til business og nytelse. Ingen hore for liten, ingen for stor, ingen for svak og ingen for sterk. Kom og still deg ut, det er plass til alt og alle hos Rita Babs.
Bardar

Bardarkollegiet i Saban er en skole for unge og lovende poeter og musikere. Fra lavbyrd til høyadel- alle blir smidd til respektable og høyaktede kunstnere.

## Ansatte

Gjennom tiden har flere begavede individer preget Bardars konserthaller, øvingssaler og ekkofylte korridorer der de har veiledet og opplært studenter. Under Spaniel Skjeggtunges opphold på Bardar var det en håndfull som satte seg i minnet.

Kapellmesteren, et nådeløst og skremmende individ med ansvar for at elevene gjorde sitt beste, til det var godt nok (med andre andre ord: perfekt)

Yria Van Vellen - En sanglærer i ypperste klasse.

Sköben Skakkaz - 1.lektor ved **Bardar**. Underviser i "Grunnleggende diplomatiske ferdigheter"

Frøken Selmer - En av de mange bibliotekarene.

Papás Flausch- Hoffmester

Wilhelm Von-Vitte

Harukusa Musamami

Pier Fekte

Sil'ke Flyuer

Balder Høpp

Grete Grovmus
Isabrix Bark

Isabrix Bark er en halfling som bor i Angarholm. Hun er innehaveren og daglig leder i Sjømannenkenes Forening i havneområdet i Angarholm. Hennes mann forsvant til sjøs for lenge siden, og hun har siden da oppdratt deres datter Isalora Bark på egen hånd.

Folk kjenner henne som en streng, rettferdig og arbeidsom dame som ikke tar i mot noe kødd. Da er det på huet og ræva ut.
De Feralske

En gruppe dusørjegere som er kjente verden over for sin evne til å spore opp ofrene sine. Med en hærskare av blodtørste hunder følger de minst like blodtørste jegerne sporene til enhver uheldig nok til å havne på jegernes liste. Gruppen startet opprinnelig i Khorvaire, men den har med tiden vokst og spred seg til Valheim.

Jegerne er fryktet for sin brutalitet og farten de bruker på å påfører den. Med store klør festet til sine armer river de byttet i filler før de tar med seg deler av byttet hjem som bevis på en fullført dusør. Hundene deres blir som oftest brukt til å holde byttet stille, til jegeren kan fullføre jobben. Men det er ikke uvanlig at hunden gjør alt arbeidet.

Gruppen ledes av den fryktinngytende Klas "kjøtern" Holt, som er kjent for å aldri ha feilet i å fange dusøren sin.
Nestor Grobun

Den kraftige druiden jobber hardt for å holde halv-orkenes klaner forent. Han er en av de få halv-orkene som skjønner diplomatiens irrganger og prosesser, og bønnfaller sitt folk daglig om å ikke gjøre jobben hans vanskeligere - noe de som regel gjør. Flaks for dem at hans røffe ytre ikke reflekterer hans avmålte og godhjertede indre.
Quasihomo

***"Hnnrgh? Øøøh....S-spaniel? MMMM , Finne.....elskeeeeeee"***

En av de mest bissarre skapningene kløvertennene har møtt på sin vei hittil.
Kjent som Eivarsetrs lokale mongo, møtte Kløvertennene Quasihomo for første gang. Med et ansikt selv en mor hadde hatt problemer med å elske, og en hengiven erotisk lyst etter små halfling-menn, var han på jakt etter sin rette make, Spaniel Skjeggtunge, etter det ble proklamert av Balthur at Spaniel elsket Quasihomo.

### Quasihomos siste jakt

...ble kortvarig. Da Kløvertennene vendte tilbake til Eivarsetr i *Kapittel 20: Eivarsetr sønder og sammen* fant de byen rasert, nedbrent og flere av dens innbyggere brutalt myrdet. Den lokale landsbymongoen Quasihomo var en av disse.

## Quasihomo

### Aliases

Mongo'n, Mannejeger'n, Barnas venn, Hundenes verste fiende
Na'Kath'Kiir

**Na'Kath'Kiir**, also referred to as the "**Devourer of Truth**", "**Lord of Illusions**" and the "**Conjurer of Sixfold Lies**", was a powerful sorcerer and Balbird Shaman of the Glamour Weavers Cult. Summoned into existence by the Warlock Guild, Na'Kath'Kiir spearheaded an invasion alongside Despair Feasters Shaman Kah'Lai'Keth and Fate Binders Shaman Ko'Sha'Kai'eth. The Balbird host materialised at the plains of Kah'giir following the generation of the Mournful Plague cast on six surrounding villages. After a battle with the Kingdom of Mercentia and the Knights of Oblivion, Na'Kath'Kiir was impaled by a Knight-Warrior on the Knights of Oblivion and destroyed. Na'Kath'Kiir's current status is believed to be reforming.
Arwid

Arwid var en bokforhandler i Eivarsetr, med kraftige lese- og skrivevansker. Skrev en kontrakt med Kløvertennene hvor han lovte å sende kløvertennene bøker og scrolls i bytte mot at Kløvertennene skulle "reklamere" for hans virksomhet i Eivarsetr. Denne dealen var nokså kontroversiell innad i gruppen og var starten på fasen som skulle formen gruppens moralske kompass. Så Arwid utrettet på sett og vis mer enn han noen gang skulle tro selv.

### Arwid lenge leve

Da Kløvertennene vendte tilbake til Eivarsetr i *Kapittel 20: Eivarsetr sønder og sammen* tilhørte en av de maltrakterte kroppene Arwid selv. Med hans butikk nedbrent og eieren død var Kløvertennenes reklameringsavtale brutt før den noensinne fikk vokse seg stor.
Hoggs Slakteri

Blant yrende folkemasser og høye stillaser, bak stiger og trapper i et diskret avlukk finner man familiebedriften Hoggs slakteri - kjent for sine tradisjonelle slaktermetoder og velluktende salamipølser som kunne kurere selv den dypeste sorg. For det er ingenting diskret med varene som leveres av dette slakteriet. Severins loftsleilighet ligger rett over slakteriet, så han har derfor sjeldent lang vei å gå skulle spisskammerset gå tomt.

Det er sjelden det står stille blant sager og kjøttøkser, for hele byen krever det Hoggs serverer - og Hoggs leverer alltid. Men med McGnoblins inntog i Angarholm har slakteriet muligens en tungvekter av en konkurrent i sin umiddelbare framtid.
Føniksredet barnehjem

Kelpiros

I 1500 bestemte Balthur og Severin seg for å bygge et barnehjem, og med det starte konstruksjonen av Elvely - en ny landsby som skulle omkranse Kløvertann. Balthur og Frøya hadde alltid snakket om dette som deres fremtidige mål, og Severin kunne naturligvis relatere til Balthurs ønske om å gi barn en bedre oppvekst. De hadde begge vokst opp med vanskelige kår, og la derfor en plan sammen som kulminerte i Føniksredet barnehjem. Da firbolgene Kelpiros og Gelmakor tok del i arbeidet og hjalp Severin og Isalora med konstruksjonen var det ikke lenge før et litt skjevt - dog i deres øyne perfekt - bygg sto klart for å ta barna imot. Etter det som utspilte seg i Angarholm på Balkes Dag fikk de raskt nye trengende å ta inn, og med bestyrer Arkadion Hempel på saken ble det et godt og trygt hjem for de som ikke lenger hadde noe sted å gå til.
Erdogan Trump

Erdogan er den unge lederen over halflingklanene på Tetra. Han drar sjeldent til fastlandet, men kan ofte finnes på åpent hav der han med sine beste soldater jakter pirater og sjømonstre for å beskytte Valheims mange øysamfunn. De andre halflingklanene er hovedsakelig bosatt rundt øygruppene sør, sør-vest for Valheim, og Erdogan er en som foretrekker å møte sine undersåtter og fiender ansikt til ansikt.
Finka

Finka er en kvinnelig halv-alv Kløvertennene møtte på Slørhalen i Eivarsetr. Balthur innledet dette forholdet med å forsøke seg på en romanse. Hun opplyste gruppen om en frastjålet ring som var uvurderlig for familien hennes.

Finka døde etter at Stig Argus sin gamle bande dro på hevntokt til Eivarsetr.
Eshvadell

> *Som byen med rettmessig eierskap til Arintoft-gruvene har alvenes Eshvadell økonomisk enevelde i Høylandet. De betaler rikelig til Angarholms adel for å kunne få drive i fred, for Eshvadell er fylt til randen med syndige og ulovlige rekreasjonsaktiviteter. Det gjør byen til destinasjon for den mer usømmelige sorten på utkikk etter spenning av umoralsk natur.*
>
>

> - Gregers og Pus
>
>
Mandel Skurion

En ekstravagant skald fra Bardar, nå på turné i Angarholm. Vakker å se på, fabuløs og manneglad, men kanskje ikke den skarpeste skalden i skuffen. Hans foretrukne instrument er lut, og hans spesialitet er dikt om ham selv.

Etter et sammenstøt med Severin Stas på Bardenes Bodega der han ble lovet kontrakt på Slurpestua og en tur innom Nedentil, endte dessverre kvelden heller dårlig for Mandel. I måneskinnet i en bakgate ble han forhekset med en latterformel av Severin og frastjålet sine nylig opptjente gullmynter. Liggende latterkvalt og med villedende spor rundt seg plantet av Severin er det ikke sikkert hva det har blitt av Mandel, men han glemmer neppe møtet med Severin med det første.
Kløvertann

Kløvertann er det geografiske navnet på stedet der både Slurpestua, Kløverhavn og Elvely ligger. Folkeregisteret er fortsatt under utvikling og registrering, men Kløvertennenes mest fremtredende allierte har gjort seg godt kjent både i Elvely, på Slurpestua, Høyborgen og i Kløverhavn. Kløvertann er under stadig konstruksjon utvikling og vekst, og går sakte men sikkert mot å bli en betraktet spiller i Høylandet.

## Innbyggere

Arkadion Hempel, Gelmakor, Kelpiros, Fiona, Barnabas Steinbit, Schnauser, Jupiter Bolthorn, Eleas Zarp

## Høyborgen - "Der falne helter hviler & nye helter reises"

Høyborgen er Kløvertennenes hjem, hovedkvarter, hvilested og ellers hvilested mellom oppdrag. Den lille borgen er bygget bak Slurpestua på toppen av Kløvertann.

## Slurpestua - "Alle seidler leder til et rom"

Selv om Slurpestua i sin spede begynnelse opplevde mye motgang ligger det i kortene at dette kan bli et de mest sagnomsuste stoppene for en reisesliten eventyrer. Med tiden har det bli en boblende hule full av lekre skapninger, sang, dans, vidunderlig mat og mjød så langt øyet kan se. Men som alle eventyr, må det hele starte et sted... og Slurpestua har hatt en lang historie for å komme dit den har.

## Kløverhavn - "Eksport av Kløverell Makrell... import av alt annet"

Den skjulte viken under fjellet Kløvertann er bygget på ble oppdaget sent år 1500. Nå er det gravet ut underjordiske ganger som knytter de to punktene sammen, og gir Kløvertann og Elvelys beboere direkte utfart til havet. Ett skip ligger fast til kai - Sjøpølsa I, i påvente av et verdig mannskap. Det har blitt etablert en ny liten fabrikk i vika som står for produksjonen av Kløverell Makrell.

## Elvely - "Håpets siste håp"

Elvely er en relativt ny del av Kløvertann som utgjør de laveste delene av Kløversletta. Bebyggelsen ligger i bånn av bakken som leder opp mot vertshuset Slurpestua og den nybygde herregården.

Mange har fått nyss om Kløvertennenes feide med Hvitkron, og det har tiltrukket seg tilhengere. Etter barden Spaniel Skjeggtunges åpningsnummer på Grimborgbanketten spredte ryktene om den heltemodige gruppen seg ytterligere. En gjeng som hadde et øye for å hjelpe Valheims folk med både små og store problemer var etterspurt i aller høyeste grad, så ordet har spredt seg videre som ild i tørt gress

Men etter lang tid i påvente av heltenes retur har tvil slått feste i Elvely, og folket venter urolig på veien videre.
Kårdekunst

Et av mange kampfag man kan ta leksjoner i på Bardar. Lektorene er Pier Fekte og Sil'ke Flyuer. Enhver bard med respekt for seg selv er trent med kårde og kniv, og lektorene sies å være blant de beste i sitt fagfelt. Spaniel Skjeggtunge tok i sin tid del i Pier Fektes personlige kampsirkel for sine spesielle ferdigheter med kården.
Khyberkvartanten

Den mer kyniske og mindre ekstravagante av guildene gjør en fabelaktig jobb i å opprettholde strenge rammer rundt bruk og misbruk av elementale krefter. Trankvilitetstraktaten er noe alle nye medlemmer må signere personlig for å sørge for transparens og integritet i rekkene. Det er Khyberkvartanten som står for opplæring i khyberkraft, og alt fra Khybertemmerne som lærer å fange energi i krystaller til ingeniørene som anvender og kombinerer energien med mekaniske innretninger får tannhjulene i guildet til å gå rundt. Khyberkvartantens Inspektører får uhemmet innpass i så og si alle kriker og kroker av Valheim for å sørge for at reglene for Khyberkraft overholdes. Guildet deles inn i flere avdelinger med hvert sitt ansvar som forskning, konstruksjon og utvikling. Dette er definitivt en av Valheims viktigste guilder og grunnen til at kontinentet har opplevd slik en teknologisk spurt i Kongerikets Alder. Khyberkvartanten representerer også en overveldende andel av den genasiske befolkningen. I guildens innerste kammere finnes det godt bevoktede intelligente elementaler som gir sin bunnløse styrke og visdom til hemmelige eksperimenter.
Sjømannsenkenes Forening

Sjømannsenkenes Forening består av de beste og mest drevne sjørøvere, navigatører, sjøfarere og seilere Høylandet har å by på. For å bli medlem bør du helst være kvinne, og helst ha mistet noe kjært og nært til et sjømonster. Forenings talent leies ofte ut til eventyrere som trenger hjelp til å krysse havet.

Medlemmer:

Isabrix Bark

Isalora Bark

Prikken Zersi Zap

Rakel Nordstjerne

Oriana
Immunforsvaret

Immunforsvaret er en mystisk organisasjon som spesialiserer seg på forskning, håndtering og bekjemping av biologiske utspring, smittsomme virus, pandemier og epidemier. De som har blitt reddet, helbredet eller etterlatt av Immunforsvaret forteller historier om stillheten som legger seg før den susende lyden av røykgranater og pust fra bak fuglemaskene fyller lufta. De kommer like fort som de forsvinner, og som regel uten spor - annet enn at hva enn som truet omgivelse, blir med dem. Man antar at det er kenku som gjemmer seg bak maskene, men hvorfor de gjør det de gjør er det ingen som vet. Det er heller ingen som ønsker å stille spørsmål ved den presise og ofte livreddende metode deres... om det så koster at de tar med seg de som allerede er smittet. Det er verdt prisen for å begrense videre smitte.

De er mest kjent for hendelsene som fulgte ulykken i Peletons hovedfabrikk i 1515 da to kjemiske beholdere knuste og et kjøttetende virus spredte seg gjennom fabrikken. Mange av fabrikkens arbeidere (herunder både barn og voksne) ble smittet. Iført sine karakteristiske masker gikk Immunforsvaret inn i fabrikken under dekket av tung grå røyk, og da den lettet 10 minutter senere var kjemikaliene sikret og fabrikken helt tom for arbeidere. Ingen av arbeiderne ble noen gang sett igjen.
Tiriltoppen

På skyfrie dager er utsikten på Tiriltoppen Observatorium legendarisk, men vanligvis er det eneste man kan se av Høylandet kun Paraykas høye spir som borer seg gjennom skyelaget langt nordover. Det er et eldgammelt bygg som ble brukt av Portvokterne til å speide etter utenomjordiske trusler og fenomener, og kartlegge de andre dimensjonenes bane rundt Eberron. Ferden til toppen er krevende og farlig, men det finnes flere som kjenner passasjen inn og ut etter et flertall ekskursjoner til utkikkspunktet.
Gamle Arkadia

En gang for lenge siden var det den gigantiske enten Traxator som hold til her, i det som før het Spirenes Dal. I 1502 ble dalen angrepet og brent ned under mørkalvenes invasjon, men etter krigens ende ble "Arkadia" bygd der enten en gang sto. Arkadia var et tempel for tilbedelse av gruppen mytiske enter kalt "Spirene". Med årene ble det tydelig at Traxators krefter fortsatt fantes i jorden, for Arkadia ble etterhvert så gjengrodd av uknuselige trestammer og ugjennomtrengelige busker at byggene sakte men sikkert forfalt og sank ned i jorden. I dag står Gamle Arkadia stort sett som et minne om entenes kraft. De som kaller seg Spirenes disipler bor i landsbyen på en topp som ser utover det gamle tempelet. Gamle Arkadia er fult av verdisaker og magiske artefakter som ble gitt til Spirene som gaver mens tempelet fortsatt stod. Men ytterst få tør å utfordre entenes vilje, og lar mysteriene ligge begravet i mose og tornekratt.
Käsamökki

Dette sagnomsuste hornet av halflingsk opphav er tilsynelatende dekket i en del rykende is, en del blomstrende klatreplanter, og en del ulmende vulkansk stein - hver og en av dem typisk for der halflingene først levde i Eberron. Hornet sies å kunne spille en tone lik vinden fra halflingenes første hjem, og nettopp den tonen skulle være instrumental i å forme bånd mellom en rytter og hans ridedyr - tradisjonen rasen er blitt så kjent for. "Käsamökki" kan nærmest oversettes til "sommerhytta", som referer til det trygge og fredfulle stedet hornet ble laget.
Haldi Sigis

En av de første individene Kløvertennene møtte på sine reiser i 1492. Hans søster hadde forsvunnet, og det var dette problemet han trengte hjelp til å løse. På den tiden hadde Jarl Jarl Balke Jr. IX blitt bortført, og Angarholm var nedstengt i karantene. Han satte gruppen på sporet av Brams' Brødre, og endte opp død like etter. Han bar på en magisk handelsmynt, som senere har vist seg å være en identifikator for medlemmer av Myntaksen.
Illip Lipsor

Illip Lipsor møtte de første "heltene" ombord på båten Exodus der han prøvde å presse penger fra halflingen Spaniel. Det førte til en kamp uten like. Det hele ende i at Lipsor mistet den ene armen og datt over bord.

Senere møtte "heltene" på Lipsor i Grimborg av alle steder. Der satt han i sin egen celle dekket av luksuriøse tepper og møbler. Hvordan hadde han klart det spør du kanskje. Vel det viste seg at han og fengselsbestyreren Orgulf Garnisson hadde bedrevet eksplisitte ulumskheter. Dette klarte selvfølgelig "heltene" å finne ut av med litt hjelp fra orken Ekgamutt (Gnorkines gamle flamme). Han kvernet rett og slett Lipsor til kjøttdeig før han serverte Lipsor til "heltene" i en gammel pose.
Lolth

**Lolth**, også kjent som Edderkoppdroningen, var den mest innflytelsesrike gudinnen innen mørkalvenes gudebilde.

Lolth førte drowen til større kriger seg imellom under påskudd av å slakte de svake, mens hennes ekte mål var å holde den absolutte kontrollen over mørkalvene, forhindre vekst av andre trosretninger og å unngå selvtilfredshet. I det lange løp viste det seg at hennes påvirkninger var en hindring for drowens vekst og suksess, som forhindret dem i å samle seg mot felles fiender og til felles mål.

Religionen var dominert av kvinner, hvor bare de kunne bli prester. Prestene hadde mye makt og ledet ofte samfunnet de befant seg i, og straffet de som ble tatt i å begå noe kriminelt med død eller ved å gjøre dem om til en hybrid mellom drow og edderkopp. Disse skapningene lever et liv i smerte og selvforakt.

Hennes trosretning ble dyttet ut av Kharnosea når han kom seg til makten. Enkelte drows praktiserer fortsatt hennes religion fra skyggene.
McGnoblins

Familierestaurant og etegilde

En ny matkjede med lovende ordlag og smaker skal åpnes i Angarholm! Med spennende leker, oppskrifter og tematikk Angarholm aldri har sett maken til!

Spenningen stiger etterhvert som åpningsdagen nærmer seg - og hvem er den spennende benefaktoren som skjenker Angarholm med festivitet og gode smaker? Tiden vil vise